உஞ்சல்லி அருவி

உஞ்சல்லி அருவி (Unchalli Falls) இந்தியாவின் கர்நாடக மாநிலத்திலுள்ள உத்தர கன்னட மாவட்டத்தின் சிர்சி நகரத்தில் 30 கிலோமீட்டர் தொலைவில் அமைந்துள்ளது. அகநானாசினி ஆற்றால் உருவாகும் இந்த அருவியின் உயரம் 116 மீட்டர்களாகும். 1845 ஆம் ஆண்டு இந்த அருவியைக் கண்டுபிடித்த பிரித்தானிய அதிகாரி இயே.டி. லுசிங்டனின் பெயராலும் லுசிங்டன் அருவி என்றும் அழைக்கப்படுகிறது. இங்கு சூரிய ஒளிக்கு பதிலாக நிலவின் ஒளியானது அருவியில் பட்டு சிதறும்போது, மிக மங்கலான வெள்ளை நிற வானவில் உருவாகிறது.https://timesofindia.indiatimes.com/travel/walking-on-a-moonbow/articleshow/59513464.cms

 அமைவிடம் 
உஞ்சல்லி அருவி - உத்தர கன்னட மாவட்டத்தில் உள்ள சித்தாபூரிலிருந்து வடமேற்கே சுமார் 19 கி.மீ தொலைவில் உள்ள உஞ்சல்லி கிராமத்திற்கு அருகில் அமைந்துள்ளது. இங்குள்ள மலையடிவாரத்தின் கீழே அகநாசினி ஆறு பாய்கிறது. கருப்பு பாறைகள் மீது பால் நுரை போல நீர் பாய்கிறது. அருவியைச் சுற்றியுள்ள பள்ளத்தாக்கு, பழத்தோட்டங்கள், பசுமையான காடுகள் மற்றும் இருபுறமும் உயர்ந்து நிற்கும் கருப்பு பாறையின் உடையாத சுவர்கள் அருவியை மேலும் அழகாக்குகின்றன. அருவியின் சத்தம் சுமார் 13 கி.மீ தொலைவில் உள்ள பிலாகி வரை கேட்கும். காதைக் கெடுக்கும் இந்த சத்தம் காரணமாக, உள்ளூர்வாசிகள் அருவியை கெப்பசோகா என்றும் அழைக்கின்றனர். அருவிக்கு  சுமார் ஒரு கி.மீ தொலைவில் புருடேசோகா உள்ளது. அங்கே, இதே ஆறு சுமார் 300 அடி உயரத்தில் விழுந்து, பின்னர் இரண்டு துணை ஆறுகளாகப் பிரிந்து, 150 அடி உயரத்தில் இருந்து விழுந்து, சிறிது தூரம் பாய்ந்து, மற்றொரு நீர்வீழ்ச்சியை உருவாக்குகிறது. 

 அணுகல் 
சித்தபுராவில் இருந்து உஞ்சல்லி அருவிக்கு  ஒரு சாலை உள்ளது. பேருந்து வசதியும் உள்ளது. எக்கார்னே கிராமம் தோராயமாக 5 கிலோமீட்டர் (3.1 மைல்) தொலைவில் உள்ளது. ஆனால் பார்வையாளர்கள் அடர்ந்த காடு வழியாக நடந்து செல்ல வேண்டும்.

மேற்கோள்கள்

பகுப்பு:கர்நாடக அருவிகள்